-+Å+lage+arkiv+-

Arkiv er er der kildene, vår hukommelse om fortiden, venter. Riksarkivet er fullt av slike arkiv. I alt har vi opp til 150.000 hyllemeter med arkiv! Det er mye hukommelse som bare venter på å bli hentet frem og gjennoppdages.

Men hvordan blir arkiv til? Hva kan de brukes til? Hvordan kan de gjenfortelle fortiden? Kan hvem som helst gjøre dette?

Denne oppgaven er ment å gi elevene et lite innblikk i og økt forståelse for hvorfor vi bevarer arkiv og hvordan de kan brukes.

Dag 1: Hver elev skal dokumentere en dag i sitt liv ved å lage et eget arkiv. Her skal store og små hendelser dagen gjennom, fra de vokner til de legger seg, registreres. De får utdelt en bunke med slipper som skal fylles ut og legge disse i sin mappe. Arkivmappen skal leveres inn til lærer neste morgen!

Dag 2: Elevene bytter sitt arkiv med en medelev. Elevene skal nå gjenfortelle fortiden, nærmere bestemt Dag1 ved hjelp av arkivet de har fått utdelt. Hvordan tolker de kildene fra fortiden? Her er det viktig at elevene ikke bare gjentar det som står på lappene, men at de også tolker videre ut i fra dette. Om lappene beskriver følgende: "Sto opp og stelte meg. Finner ikke toppen jeg har planlagt å bruke. Må ta en annen topp istedet." "Spiste forkost og kranglet med søstren min. Hun er en dust! " skal eleven forsøke å tolke rundt dette. Kan lappene si noe om hvorfor elev A kranglet med søsteren sin?

Elevene skal skrive en skildring av hvordan de tror elev A sin dag var. Denne leses så opp for elev A. Er elev A enig med elev B sin tolkning?

Man skal så ta en diskusjon i plenum. Hvorfor bevarer man arkiv? Er det noe vits? Hva om man kastet alle arkiv? Hva ville da skje med vår fremtid? Er de enige i at det er gjennom en nasjons fortid at man kan forstå dens samtid?